
ΠΕΡΙΕΧΟΜΕΝΑ 


ΑΠΟΦΑΣΕΙΣ 

3η Τροποποίηση της Υπουργικής απόφασης 11308/ 
16.11.2010 (ΦΕΚ1964/Β72010) σχετικά με τις λεπτο¬ 
μέρειες εφαρμογής για την υποβολή αιτήσεων ενί¬ 
σχυσης στο πλαίσιο του καθεστώτος ενισχύσεων 
για την ενθάρρυνση των επενδύσεων στις γεωρ¬ 
γικές εκμεταλλεύσεις (Μέτρο 121: «ΕΚΣΥΓΧΡΟΝΙΣ¬ 
ΜΟΣ ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ»). 1 

2η Τροποποίηση της Υπουργικής απόφασης 16270/ 
23.11.2012 (ΦΕΚ 3246/Β72012) σχετικά με Σύσταση 
Επιτροπών Παρακολούθησης και Λεπτομέρειες 
Εφαρμογής για την Παραλαβή των Επενδύσεων 
και την Καταβολή της Αναλογούσας Δημόσιας Οι¬ 
κονομικής Ενίσχυσης. Μέτρο 121: «ΕΚΣΥΓΧΡΟΝΙΣ¬ 


ΜΟΣ ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ». 2 

ΑΠΟΦΑΣΕΙ Σ 

Αριθμ. 14015 (1) 


3η Τροποποίηση της Υπουργικής απόφασης 11308/ 
16.11.2010 (ΦΕΚ 1964/Β'/2010) σχετικά με τις λεπτο¬ 
μέρειες εφαρμογής για την υποβολή αιτήσεων ενί¬ 
σχυσης στο πλαίσιο του καθεστώτος ενισχύσεων 
για την ενθάρρυνση των επενδύσεων στις γεωργι¬ 
κές εκμεταλλεύσεις (Μέτρο 121: «ΕΚΣΥΓΧΡΟΝΙΣΜΟΣ 
ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ») 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1 Του Π.Δ. 402/1988 (ΦΕΚ 187/Α788) «Οργανισμός 
Υπουργείου Γεωργίας», όπως τροποποιήθηκε και ισχύει. 

1.2 Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε με 
το πρώτο άρθρο του Π.Δ. 63/2005 (ΦΕΚ 98/Α705). 

1.3 Το Π.Δ. 89/2014 (ΦΕΚ 134/Α72014), «Διορισμός 
Υπουργών, Αναπληρωτών Υπουργών και Υφυπουργών». 

1.4 Του ν. 3614/07 (ΦΕΚ 267/Α707) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013» όπως ισχύει κάθε 


φορά και ειδικότερα το άρθρο 37, όπως τροποποιήθηκε 
και ισχύει με τον ν. 3840/10 (ΦΕΚ 53/Α710) 

1.5 Της αριθ. 282966/9-07-2007 κοινής απόφασης των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Εγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ 1205/Β707), όπως ισχύει κάθε φορά. 

1.6 Της με αριθ. 2049/20-04-11 (ΦΕΚ 1183/Β711) απόφα¬ 
σης του Υπουργού Αγροτικής Ανάπτυξης και Τροφίμων 
θέσπισης του Συστήματος Διαχείρισης καΓΕλεγχου του 
ΠΑΑ 2007-2013, όπως ισχύει κάθε φορά. 

1.7 Της με αριθ. 4985/21-6-2010 (ΦΕΚ 1026/Β710) κοι¬ 
νής υπουργικής απόφασης των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης, Οικο¬ 
νομικών, Οικονομίας, Ανταγωνιστικότητας και Ναυτιλίας, 
Αγροτική Ανάπτυξης και Τροφίμων (κοινή υπουργική 
απόφαση 724/10) που αφορά τα Καθεστώτα Ενισχύσεων 
του Μέτρου 121: «Εκσυγχρονισμός των γεωργικών εκμε¬ 
ταλλεύσεων» του Προγράμματος «Αγροτική Ανάπτυξη 
τους Ελλάδας 2007-2013», όπως ισχύει κάθε φορά. 

1.8 Της με αριθ. 11308/16-11-2010 (ΦΕΚ 1964/Β710) από¬ 
φασης Υπουργού Αγροτικής Ανάπτυξης και Τροφίμων 
για την «θέσπιση λεπτομερειών εφαρμογής για την υπο¬ 
βολή αιτήσεων ενίσχυσης στο πλαίσιο του καθεστώτος 
ενισχύσεων για την ενθάρρυνση των επενδύσεων στις 
γεωργικές εκμεταλλεύσεις», όπως ισχύει κάθε φορά. 

1.9 Της με αριθ. 135073/03-02-2011 κοινής υπουργικής 
απόφασης των Υφυπουργών Οικονομικών, Εσωτερικών 
Αποκέντρωσης και Ηλεκτρονικής Διακυβέρνησης και 
των Υπουργών Οικονομίας Ανταγωνιστικότητας και 
Ναυτιλίας και Αγροτικής Ανάπτυξης και Τροφίμων «Τρο¬ 
ποποίηση της υπ’ αριθμ. 324005/9-9-2008 απόφασης των 
Υπουργών Εσωτερικών, Οικονομίας και Οικονομικών 
και Αγροτικής Ανάπτυξης και Τροφίμων “Αναδιάρθρω¬ 
ση, αρμοδιότητες και κατανομή προσωπικού Ειδικών 
Υπηρεσιών του Υπουργείου Αγροτικής Ανάπτυξης και 
Τροφίμων για το Πρόγραμμα Αγροτικής Ανάπτυξης της 
Ελλάδας 2007-2013”» (ΦΕΚ 1886Β'). 

2. Τους Κανονισμούς και Αποφάσεις της Ευρωπαϊκής 
Ένωσης: 

2.1 Τον Καν (ΕΕ) 1290/2005 του Συμβουλίου της 21ης Ιου¬ 
νίου 2005 για τη χρηματοδότηση της Κοινής Γεωργικής 
Πολιτικής όπως ισχύει κάθε φορά καθώς και τους σχετικούς 
εφαρμοστικούς κανονισμούς όπως ισχύουν κάθε φορά. 

2.2 Τον Καν (ΕΕ) 1698/2005 του Συμβουλίου της 5ης 
Σεπτεμβρίου 2006 για τη στήριξη της αγροτικής ανά¬ 
πτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΓΤΑΑ), όπως ισχύει κάθε φορά και τους 
σχετικούς εφαρμοστικούς κανονισμούς, όπως ισχύουν 
κάθε φορά. 

2.3 Την με αριθ. Ε(2007) 6015/29-11-2007 απόφαση της 
Ευρωπαϊκής Επιτροπής για την έγκριση του «Προγράμ¬ 
ματος Αγροτικής Ανάπτυξης της Ελλάδας 2007-2013», 
όπως αυτή ισχύει κάθε φορά, καθώς και τις τροποποι¬ 
ήσεις του ΠΑΑ που δεν απαιτούν τροποποίηση της με 
αριθ. Ε(2007) 6015/29-11-2007 απόφασης της Ευρωπαϊκής 
Επιτροπής για την έγκριση του ΠΑΑ. 

Το γεγονός ότι: 

3.1 Από την εφαρμογή της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Τροποποιούμε την με αριθ. πρωτ. 11308/16.11.2010 
(ΦΕΚ 1964/Β72010) απόφασή μας όπως αυτή ισχύει και 
αφορά στις “Λεπτομέρειες εφαρμογής για την υποβο¬ 
λή αιτήσεων ενίσχυσης στο πλαίσιο του καθεστώτος 
ενισχύσεων για την ενθάρρυνση των επενδύσεων στις 
γεωργικές εκμεταλλεύσεις, Μέτρο 121: «Εκσυγχρονισμός 
των γεωργικών εκμεταλλεύσεων» 1 ” ως εξής: 

Αρθρο 1 

Αντικαθίστανται οι παράγραφοι 6 και 7 του άρθρου 
13 της υπουργικής απόφασης 11308/16.11.2010 (ΦΕΚ 1964/ 
Β72010) ως εξής: 

«6. Τα όργανα που εμπλέκονται στις διαδικασίες αξι¬ 
ολόγησης και έγκρισης, εφόσον το κρίνουν απαραίτη¬ 
το, πέραν των οριζόμενων στο παρόν άρθρο, δύνανται 
να ελέγχουν με κάθε πρόσφορο τρόπο το ρεαλιστικό 
κόστος υλοποίησης των επενδυτικών δαπανών. Συνε¬ 
πάγεται ότι δύνανται να ζητούν από τον δικαιούχο της 
ενίσχυσης, τον προμηθευτή ή και τρίτους πρόσθετα 
κατά την κρίση τους στοιχεία και πληροφορίες για την 
εξακρίβωση του ρεαλιστικού κόστους υλοποίησης των 
επενδυτικών δαπανών. 

7. Κατά την εξέταση του αιτήματος πληρωμής από 
την Επιτροπή Παρακολούθησης, το ρεαλιστικό κόστος 
των επενδύσεων ελέγχεται με βάση τα παραστατικά 
που υποβάλλονται μαζί με την αίτηση πληρωμής τα 
οποία πρέπει να συμμορφώνονται με την ισχύουσα νο¬ 
μοθεσία.». 

Αρθρο 2 

Προσθέτουμε παράγραφο 7 στο Αρθρο 25 της υπουρ¬ 
γικής απόφασης 11308/16.11.2010 ως εξής: 

«7. Για την κάλυψη της ιδιωτικής συμμετοχής ως δευ- 
τερεύοντα δικαιολογητικά δύναται να προσκομίζονται 
αθροιστικά τα εξής: 

α) Έγγραφο Χρηματοπιστωτικού Ιδρύματος για πρό¬ 
θεση δανειοδότησης 

β) Αποδεικτικά στοιχεία ιδίων πόρων (καταθέσεις, 
τίτλοι, μετοχές κ.α.) 

γ) Αποδεικτικά υλοποίησης και εξόφλησης επενδυ¬ 
τικών δαπανών που περιλαμβάνονται στην ατομική 
απόφαση προέγκρισης και τα οποία είναι εντός της 
περιόδου επιλεξιμότητας. Γ ια την τεκμηρίωση της υλο¬ 
ποίησης των επενδυτικών δαπανών προσκομίζονται τα 
κάτωθι: 


ί. Υπεύθυνη δήλωση στην οποία δηλώνεται ότι έχει 
καταβληθεί το συγκεκριμένο ποσό στο πλαίσιο της 
υλοποίησης του Σχεδίου Βελτίωσης προ της οριστικής 
έγκρισης. 

ϋ. Σημείωμα συντάκτη στο οποίο να αναφέρονται ανα¬ 
λυτικά οι επενδυτικές δαπάνες που έχουν υλοποιηθεί 
σύμφωνα με την αίτηση ένταξης του δικαιούχου και τα 
σύνολα που προκύπτουν. Ο ΦΠΑ που τυχόν έχει πλη¬ 
ρωθεί μπορεί να συμπεριλαμβάνεται για την απόδειξη 
της ιδίας συμμετοχής. 

ίϋ. Φωτοαντίγραφα (απλά) των σχετικών παραστατι¬ 
κών (αξίας - διακίνησης - εξόφλησης) και των σχετικών 
τραπεζικών αποδεικτικών (καταθετήρια, εμβάσματα, επι¬ 
ταγές) που αφορούν στην εξόφληση». 

Αρθρο 3 

Αντικαθιστούμε το άρθρο 37 της υπουργικής απόφα¬ 
σης 11308/16.11.2010 ως εξής: 

«Αρθρο 37 

Ατομικές Αποφάσεις προέγκρισης 
Πράξης Έγκρισης Επενδυτικών Σχεδίων 

Γ ια την εφαρμογή του άρθρου 16, παράγραφος 4 και 
του άρθρου 21 της κοινής υπουργικής απόφασης, ορί¬ 
ζουμε συμπληρωματικά τα ακόλουθα: 

1. Στην περίπτωση «εν δυνάμει δικαιούχων» κατά την 
έννοια του άρθρου 19 της κοινής υπουργικής απόφα¬ 
σης, των οποίων η αίτηση ενίσχυσης δεν περιλαμβάνει 
όλα τα απαιτούμενα δικαιολογητικά έγκρισης πράξης, 
η Ειδική Υπηρεσία Εφαρμογής ΠΑΑ - Ανταγωνιστικό¬ 
τητα (φορέας εφαρμογής) εκδίδει ατομική απόφαση 
προέγκρισης πράξης στην οποία καθορίζονται τα απαι- 
τούμενα πρόσθετα δικαιολογητικά για την έκδοση της 
οριστικής απόφασης έγκρισης πράξης. 

2. Η ατομική απόφαση προέγκρισης πράξης εκδίδεται 
σύμφωνα με το πόρισμα της Γνωμοδοτικής Επιτροπής 
του Αρθρου 18 της κοινής υπουργικής απόφασης, με 
απόφαση Ειδικού Γραμματέα του Διοικητικού Τομέα 
Κοινοτικών Πόρων και Υποδομών. 

3. Τα πρόσθετα (δευτερεύοντα) δικαιολογητικά προ¬ 
σκομίζονται εντός 'εύλογου’ χρονικού διαστήματος στον 
φορέα εφαρμογής όπου και ελέγχονται και εφόσον πλη- 
ρούνται τα προβλεπόμενα εκδίδεται ατομική απόφαση 
έγκρισης πράξης. Στην περίπτωση που τα δευτερεύο¬ 
ντα δικαιολογητικά δεν προσκομιστούν ή δεν γίνουν 
αποδεκτά κατά τον έλεγχό τους, η ατομική απόφαση 
προέγκρισης πράξης ανακαλείται, με εξαίρεση την πε¬ 
ρίπτωση της παραγράφου 4 του παρόντος άρθρου. 

4. Εφόσον τα πρόσθετα δικαιολογητικά (δευτερεύο¬ 
ντα) αφορούν αποκλειστικά σε συγκεκριμένη επένδυση 
και είτε δεν προσκομιστούν με την αποδοχή της προ¬ 
έγκρισης και υπάρχει σχετική δήλωση εξαίρεσης της 
επένδυσης ή δεν γίνουν αποδεκτά κατά τον έλεγχό τους 
από τον φορέα εφαρμογής, τότε η συγκεκριμένη επέν¬ 
δυση εξαιρείται από την απόφαση οριστικής έγκρισης η 
οποία εκδίδεται περιλαμβάνοντας τις λοιπές επενδύσεις 
εφόσον αυτές κρίνονται ως λειτουργικές και πληρούνται 
οι προϋποθέσεις επιλεξιμότητας. 

5. Υπό την προϋπόθεση λειτουργικότητας και επιλε- 
ξιμότητας του επενδυτικού σχεδίου και ύστερα από 
αίτημα του δικαιούχου της προέγκρισης είναι δυνατόν 
να αφαιρούνται προεγκεκριμένες επενδύσεις. Ομοί¬ 
ως είναι δυνατόν να τροποποιείται η δυναμικότητα 

προεγκεκριμένων επενδύσεων. Οι ανωτέρω ενέργειες 
προϋποθέτουν την υποβολή των αντίστοιχων δικαιολο- 
γητικών που προσκομίζονται κατά την υποβολή αιτή¬ 
ματος τροποποίησης οριστικά εγκεκριμένης ατομικής 
απόφασης ένταξης. 

6. Κατά το στάδιο αυτό είναι δυνατή η αλλαγή της 
χωροθέτησης αγροτεμαχίων στα οποία χωροθετούνται 
επενδύσεις υπό τις προϋποθέσεις προσκόμισης των κα¬ 
τάλληλων πρόσθετων δικαιολογητικών και αιτιολόγησης 
της αλλαγής με σχετική τεχνική έκθεση. 

Αρθρο 4 

Μετά το άρθρο 38 της υπουργικής απόφασης 
11308/16.11.2010 προστίθεται άρθρο με αρίθμηση 38α 
ως εξής: 

«Αρθρο 38α 

Τροποποίηση απόφασης έγκρισης 
λόγω αλλαγής δικαιούχου 

1. Σε αιτιολογημένες περιπτώσεις (π.χ. θάνατος δικαι¬ 
ούχου, συνταξιοδότηση κ.λπ.) κατά την περίοδο της υλο¬ 
ποίησης του επενδυτικού σχεδίου ή της τήρησης των 
μακροχρονίων υποχρεώσεων επιτρέπεται η μεταβίβαση 
της αναληφθείσας υποχρέωσης για την υλοποίηση του 
επενδυτικού σχεδίου σε άλλο πρόσωπο, υπό τον όρο 
ότι το πρόσωπο αυτό (διάδοχος) πληροί τις προϋπο¬ 
θέσεις επιλεξιμότητας κατά την ημερομηνία υποβολής 
του αιτήματος αλλαγής δικαιούχου και αναλαμβάνει 
τις υποχρεώσεις που απορρέουν από το Μέτρο 121, 
σύμφωνα με το ισχύον θεσμικό πλαίσιο. 

2. Για τις περιπτώσεις αυτές υποβάλλεται αίτημα τρο¬ 
ποποίησης για αλλαγή δικαιούχου, προσκομίζοντας όλα 
τα απαραίτητα δικαιολογητικά για την τεκμηρίωση της 
επιλεξιμότητας του νέου δικαιούχου, σύμφωνα με τα 
αναφερόμενα στο άρθρο 29 της αριθ. 4985/2010 κοινής 
υπουργικής απόφασης, όπως αυτό αντικαταστάθηκε 
από την παράγραφο 10 του άρθρου 1 της αριθ. 2176/2014 
κοινής υπουργικής απόφασης. 

3. Οι προϋποθέσεις επιλεξιμότητας που πρέπει να 
συντρέχουν στο πρόσωπο του νέου δικαιούχου καθο¬ 
ρίζονται κατά περίπτωση στο Παράρτημα 3 Κεφάλαια 
Α' και Β' (παράγραφοι 3.17 έως 3.25) της υπουργικής 
απόφασης 11308/16.11.2010, όπως έχουν τροποποιηθεί και 
ισχύουν. Επιπλέον για την υποβολή των απαραίτητων 
δικαιολογητικών ισχύουν τα κάτωθι: 

ί. Γ ια τον υπολογισμό του γεωργικού εισοδήματος 
λαμβάνονται υπόψη τα εκκαθαριστικά σημειώματα ή, 
προκειμένου για νομικά πρόσωπα, τα σχετικά φορολο¬ 
γικά στοιχεία της τελευταίας τριετίας, από την υποβολή 
του αιτήματος τροποποίησης για αλλαγή δικαιούχου. 

ϋ. Γ ια την τεκμηρίωση της αξιοποίησης της γεωργικής 
εκμετάλλευσης υποβάλλεται θεωρημένο «Απογραφι- 
κό Δελτίο», σύμφωνα με τα οριζόμενα στο άρθρο 34 
της υπουργικής απόφασης 11308/16.11.2010, στο οποίο 
αποτυπώνεται η αξιοποίηση των μεγεθών της εκμε¬ 
τάλλευσης του νέου δικαιούχου στο έτος υποβολής 
της αίτησης τροποποίησης ή εφόσον δεν είναι δυνατό, 
το απογραφικό δελτίο υποβάλλεται σύμφωνα με τα 
μεγέθη της εκμετάλλευσης του προηγούμενου έτους. 
Γ ια την αξιοποίηση της γεωργικής εκμετάλλευσης του 
νέου δικαιούχου ισχύουν τα οριζόμενα στο Παράρτημα 
3 Κεφάλαιο Α' σημείο 3.2 της υπουργικής απόφασης 
11308/16.11.2010. Τα αγροτεμάχια που θα περιληφθούν 


για τον υπολογισμό της έντασης εργασίας και της αξι¬ 
οποίησης γεωργικής εκμετάλλευσης τόσο στην υφι¬ 
στάμενη όσο και στη μελλοντική κατάσταση μπορεί να 
ανήκουν στον υποψήφιο νέο δικαιούχο ή να περιέλθουν 
στην κατοχή του με συμβολαιογραφική πράξη από τον 
παλαιό δικαιούχο (μεταβίβαση της εκμετάλλευσης από 
τον παλαιό δικαιούχο στο διάδοχο). 

ίϋ. Η τεκμηρίωση της απαιτούμενης ιδιωτικής συμμε¬ 
τοχής γίνεται (βάσει του εγκεκριμένου χρηματοδοτικού 
πίνακα) για όσες επενδύσεις δεν έχουν υλοποιηθεί, σύμ¬ 
φωνα με τα οριζόμενα στο άρθρο 25 της υπουργικής 
απόφασης 11308/16.11.2010 και εφόσον απαιτούνται να 
υλοποιηθούν επενδύσεις. 

ιν. Γ ια τον υπολογισμό της έντασης εργασίας (σε ΜΑΕ) 
λαμβάνεται υπόψη η πιο πρόσφατη υποβολή αίτησης 
ενιαίας ενίσχυσης του δικαιούχου. Ο υπολογισμός των 
ΜΑΕ γίνεται με βάση το θεωρημένο «Απογραφικό Δελ¬ 
τίο». 

ν. Για τις περιπτώσεις που υλοποιούνται ή έχουν υλο¬ 
ποιηθεί εγκεκριμένες επενδύσεις σε αγροτεμάχια του 
παλαιού δικαιούχου, τότε αυτά πρέπει απαραίτητα να 
έρθουν στη νόμιμη κατοχή του υποψηφίου νέου δικαιού¬ 
χου με συμβολαιογραφική πράξη, η οποία θα περιληφθεί 
στο αίτημα τροποποίησης. 

νι. Στις περιπτώσεις θανάτου ή συνταξιοδότησης του 
δικαιούχου και εφόσον η ανάληψη του σχεδίου βελτί¬ 
ωσης γίνεται από τον/την σύζυγο ή τέκνο αυτού, δεν 
εξετάζονται τα εισοδηματικά κριτήρια. Στις περιπτώσεις 
αυτές προσκομίζεται βεβαίωση ασφάλισης στον ΟΓΑ ή 
αίτηση εγγραφής στον ΟΓΑ το αργότερο με την υπο¬ 
βολή αιτήματος πληρωμής, εκτός εάν ο/η σύζυγος ή το 
τέκνο του θανόντος είναι μικροεπαγγελματίας, μόνιμος 
κάτοικος δημοτικού ή κοινοτικού διαμερίσματος μέχρι 
2.000 κατοίκων ή μικρών νησιών πληθυσμού μέχρι 3.100 
κατοίκων. 

4. Γ ια τον έλεγχο της επιλεξιμότητας λαμβάνονται 
υπόψη τα αναφερόμενα στο Κεφάλαιο Α' του Παραρ¬ 
τήματος 3 της υπουργικής απόφασης 11308/16.11.2010. 

5. Τα δικαιολογητικά τεκμηρίωσης της επιλεξιμότητας 
του νέου δικαιούχου σε συνδυασμό με τη γεωργική 
εκμετάλλευση, και της εκμετάλλευσης αυτού τα οποία 
προσκομίζονται με την αίτηση τροποποίησης,περιγρά- 
φονται στο Παράρτημα 11 της υπουργικής απόφασης 
11308/16.11.2011 και πιο συγκεκριμένα στις παραγράφους 
11.2 έως 11.11, όπως έχουν τροποποιηθεί και ισχύουν. 

6. Υποψήφιος νέος δικαιούχος δύναται να είναι μόνο 
ένα πρόσωπο. Σημειώνεται ότι δεν δύναται να υποβληθεί 
αίτημα τροποποίησης για αλλαγή δικαιούχου αν ο υπο¬ 
ψήφιος δικαιούχος είναι προσφάτως συσταθέν νομικό 
πρόσωπο ή υπό σύσταση νομικό πρόσωπο. 

7. Σε περίπτωση αλλαγής δικαιούχου, ο διάδοχος ανα¬ 
λαμβάνει όλα τα δικαιώματα και τις υποχρεώσεις του 
μεταβιβάζοντος που απορρέουν από την έννομη σχέση 
μεταξύ του μεταβιβάζοντος και της αρμόδιας αρχής, την 
οποία δημιουργεί η απόφαση έγκρισης. 

8. Υλοποιημένες δαπάνες οι οποίες τεκμηριώνονται 
με παραστατικά που έχουν εκδοθεί στο όνομα του πα¬ 
λαιού δικαιούχου είναι επιλέξιμες και περιλαμβάνονται 
σε αιτήματα πληρωμής τα οποία υποβάλλονται από 
τον διάδοχο δικαιούχο, μετά από την τροποποίηση της 
ατομικής απόφασης έγκρισης πράξης. 

9. Οι συμβάσεις οι οποίες δεν έχουν εκτελεστεί (ερ¬ 
γολαβικά κλπ.) πρέπει να περιέλθουν στο όνομα του 

διάδοχου δικαιούχου. Επίσης οι άδειες (άδεια δόμησης, 
άδεια ανόρυξης γεώτρησης κ.λπ.) εργασιών οι οποίες 
δεν έχουν ολοκληρωθεί πρέπει να επανεκδοθούν στο 
όνομα του διαδόχου. Οι άδειες και λοιπά δικαιολογητικά 
(π.χ. μισθωτήρια) με τα οποία τεκμηριώνεται η νόμιμη 
λειτουργία της εκμετάλλευσης πρέπει να επανεκδοθούν 
στο όνομα του διάδοχου δικαιούχου. 

Αρθρο 4 

Στο άρθρο 38, παράγραφος 1 διαγράφεται η δεύτερη 
πρόταση «Η αποδοχή της ατομικής απόφασης ... δημόσια 
οικονομική ενίσχυση» 

Αρθρο 5 

1. Κατά τα λοιπά ισχύει η με αριθ. 11308/16.11.2010 
(ΦΕΚ 1964/Β72010) απόφαση του Υπουργού Αγροτικής 
Ανάπτυξης και Τροφίμων που αφορά στις λεπτομέρει¬ 
ες εφαρμογής για την υποβολή αιτήσεων ενίσχυσης 
στο πλαίσιο του καθεστώτος ενισχύσεων για την εν¬ 
θάρρυνση των επενδύσεων στις γεωργικές εκμεταλ¬ 
λεύσεις στο πλαίσιο της κοινής Υπουργικής απόφασης 
4985/21.06.2010 (ΦΕΚ 1026/Β'/2010) που αφορά στα Κα¬ 
θεστώτα Ενισχύσεων του Μέτρου 121: «Εκσυγχρονισμός 
των γεωργικών εκμεταλλεύσεων» του Προγράμματος 
«Αγροτική Ανάπτυξη της Ελλάδας 2007-2013 (εφ’ εξής 
ΠΑΑ) της Δ' Προγραμματικής Περιόδου όπως τροποποι¬ 
ήθηκε με τις αριθ. πρωτ. 1870/17.03.2011 (462/Β72011) και 
9257/30.08.2011 (2198/Β72011) όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΚΑΡΑΣΜΑΝΗΣ 
-♦- 

Αριθμ. 14025 (2) 

2η Τροποποίηση της Υπουργικής απόφασης 16270/ 
23.11.2012 (ΦΕΚ 3246/Β72012) σχετικά με Σύσταση Επι¬ 
τροπών Παρακολούθησης και Λεπτομέρειες Εφαρ¬ 
μογής για την Παραλαβή των Επενδύσεων και την 
Καταβολή της Αναλογούσας Δημόσιας Οικονομικής 
Ενίσχυσης. Μέτρο 121: «ΕΚΣΥΓΧΡΟΝΙΣΜΟΣ ΓΕΩΡΓΙ¬ 
ΚΩΝ ΕΚΜΕΤΑΛΛΕΥΣΕΩΝ». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1 Του Π.Δ. 402/1988 (ΦΕΚ 187/Α788) «Οργανισμός 
Υπουργείου Γεωργίας», όπως τροποποιήθηκε και ισχύει. 

1.2 Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Οργανα» που κυρώθηκε με 
το πρώτο άρθρο του Π.Δ. 63/2005 (ΦΕΚ 98/Α705). 

1.3 Το Π.Δ. 89/2014 (ΦΕΚ 134/Α72014), «Διορισμός 
Υπουργών, Αναπληρωτών Υπουργών και Υφυπουργών». 

1.4 Του ν. 3614/07 (ΦΕΚ 267/Α707) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013» όπως ισχύει κάθε 
φορά και ειδικότερα το άρθρο 37, όπως τροποποιήθηκε 
και ισχύει με τον ν. 3840/10 (ΦΕΚ 53/Α710) 

1.5 Της αριθ. 282966/9-07-2007 κοινής απόφασης των 
Υπουργών Οικονομίας και Οικονομικών και Αγροτικής 


Ανάπτυξης και Τροφίμων «Έγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ 1205/Β707), όπως ισχύει κάθε φορά. 

1.6 Της με αριθ. 2049/20-04-11 (ΦΕΚ 1183/Β711) απόφα¬ 
σης του Υπουργού Αγροτικής Ανάπτυξης και Τροφίμων 
θέσπισης του Συστήματος Διαχείρισης καΓΕλεγχου του 
ΠΑΑ 2007-2013, όπως ισχύει κάθε φορά. 

1.7 Της με αριθ. 4985/21-6-2010 (ΦΕΚ 1026/Β710) κοι¬ 
νής υπουργικής απόφασης των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης, 
Οικονομικών, Οικονομίας, Ανταγωνιστικότητας και 
Ναυτιλίας, Αγροτική Ανάπτυξης και Τροφίμων (κοι¬ 
νή υπουργική απόφαση 724/10) που αφορά τα Καθε¬ 
στώτα Ενισχύσεων του Μέτρου 121: «Εκσυγχρονισμός 
των γεωργικών εκμεταλλεύσεων» του Προγράμματος 
«Αγροτική Ανάπτυξη τους Ελλάδας 2007-2013», όπως 
ισχύει κάθε φορά. 

1.8 Της με αριθ. 11308/16-11-2010 (ΦΕΚ 1964/Β710) από¬ 
φασης Υπουργού Αγροτικής Ανάπτυξης και Τροφίμων 
για την «θέσπιση λεπτομερειών εφαρμογής για την υπο¬ 
βολή αιτήσεων ενίσχυσης στο πλαίσιο του καθεστώτος 
ενισχύσεων για την ενθάρρυνση των επενδύσεων στις 
γεωργικές εκμεταλλεύσεις», όπως ισχύει κάθε φορά. 

1.9 Της με αριθ. 135073/03-02-2011 κοινής υπουργικής 
απόφασης των Υφυπουργών Οικονομικών, Εσωτερικών 
Αποκέντρωσης και Ηλεκτρονικής Διακυβέρνησης και 
των Υπουργών Οικονομίας Ανταγωνιστικότητας και 
Ναυτιλίας και Αγροτικής Ανάπτυξης και Τροφίμων «Τρο¬ 
ποποίηση της υπ’ αριθμ. 324005/9-9-2008 απόφασης 
των Υπουργών Εσωτερικών, Οικονομίας και Οικονομικών 
και Αγροτικής Ανάπτυξης και Τροφίμων “Αναδιάρθρω¬ 
ση, αρμοδιότητες και κατανομή προσωπικού Ειδικών 
Υπηρεσιών του Υπουργείου Αγροτικής Ανάπτυξης και 
Τροφίμων για το Πρόγραμμα Αγροτικής Ανάπτυξης της 
Ελλάδας 2007-2013”» (ΦΕΚ 1886Β'). 

2. Τους Κανονισμούς και Αποφάσεις της Ευρωπαϊκής 
Ένωσης: 

2.1 Τον Καν (ΕΕ) 1290/2005 του Συμβουλίου της 21ης 
Ιουνίου 2005 για τη χρηματοδότηση της Κοινής Γεωρ¬ 
γικής Πολιτικής όπως ισχύει κάθε φορά καθώς και τους 
σχετικούς εφαρμοστικούς κανονισμούς όπως ισχύουν 
κάθε φορά. 

2.2 Τον Καν (ΕΕ) 1698/2005 του Συμβουλίου της 5ης 
Σεπτεμβρίου 2006 για τη στήριξη της αγροτικής ανά¬ 
πτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΓΤΑΑ), όπως ισχύει κάθε φορά και τους 
σχετικούς εφαρμοστικούς κανονισμούς, όπως ισχύουν 
κάθε φορά. 

2.3 Την με αριθ. Ε(2007) 6015/29-11-2007 απόφαση της 
Ευρωπαϊκής Επιτροπής για την έγκριση του «Προγράμ¬ 
ματος Αγροτικής Ανάπτυξης της Ελλάδας 2007-2013», 
όπως αυτή ισχύει κάθε φορά, καθώς και τις τροποποι¬ 
ήσεις του ΠΑΑ που δεν απαιτούν τροποποίηση της με 
αριθμ. Ε(2007) 6015/29-11-2007 απόφασης της Ευρωπα¬ 
ϊκής Επιτροπής για την έγκριση του ΠΑΑ. 

Το γεγονός ότι: 

3.1 Από την εφαρμογή της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει: 

Τροποποιούμε την με αριθ. πρωτ. 16270/23.11.2012 (ΦΕΚ 
3246/Β72012) απόφασή μας με θέμα «Σύσταση Επιτρο¬ 
πών Παρακολούθησης και Λεπτομέρειες Εφαρμογής για 

την Παραλαβή των Επενδύσεων και την Καταβολή της 
Αναλογούσας Δημόσιας Οικονομικής Ενίσχυσης» όπως 
αυτή ισχύει ως εξής: 

Άρθρο 1 

1. Στο άρθρο 3, αντικαθίσταται το εδάφιο (β) με το 
εξής κείμενο: «β. μετά την πάροδο δεκαοκτώ (18) μη¬ 
νών (ή εικοσιτεσσάρων (24) μηνών εφόσον έχει δοθεί 
παράταση), από την ημερομηνία έκδοσης της ατομικής 
απόφασης έγκρισης πράξης, ενημερώνουν το Φορέα 
Εφαρμογής για τους δικαιούχους που αθέτησαν τις 
υποχρεώσεις τους ως προς την υποβολή του πρώτου 
αιτήματος πληρωμής και την χορήγηση προκαταβολής.» 

2. Στο τέλος του άρθρου 3 προστίθεται εδάφιο (δ) ως 
εξής: «δ. Στις περιπτώσεις που ο δικαιούχος έχει υποβά¬ 
λει αίτημα παράτασης της προθεσμίας υποβολής του 
πρώτου αιτήματος πληρωμής πριν τη δημοσίευση της 
κοινής υπουργικής απόφασης 2176/24-1-2014, ΦΕΚ 250/ 
Β'/2014, έχει δικαίωμα υποβολής του πρώτου αιτήματος 
πληρωμής εντός 24 μηνών από την ημερομηνία έκδοσης 
της ατομικής απόφασης έγκρισης χωρίς να απαιτείται 
νέο αίτημα παράτασης.» 

3. Στο άρθρο 4, το τρίτο εδάφιο «Ο δικαιούχος....κό- 
στους» αντικαθίσταται ως εξής: «Ο δικαιούχος με βάση 
την πρόοδο υλοποίησης του επενδυτικού του σχεδί¬ 
ου, δύναται να καταθέσει το πολύ τρεις (3) Αιτήσεις 
Πληρωμής σύμφωνα με τα οριζόμενα στην ατομική 
απόφαση έγκρισης του επενδυτικού του Σχεδίου Βελ¬ 
τίωσης. Η πρώτη αίτηση πληρωμής υποβάλλεται από 
τον δικαιούχο το αργότερο εντός δεκαοχτώ (18) μηνών 
από την ημερομηνία της ατομικής απόφασης έγκρισής 
του (ή εντός 24 μηνών ύστερα από χορήγηση παράτα¬ 
σης) και πρέπει να αντιστοιχεί κατ’ ελάχιστο στο 20% 
του επιλέξιμου προϋπολογισμού του επενδυτικού σχε¬ 
δίου. Ομοίως και η δεύτερη αίτηση πληρωμής πρέπει 
να αντιστοιχεί κατ’ ελάχιστο στο 20% του επιλέξιμου 
προϋπολογισμού του επενδυτικού σχεδίου. Αθροιστικά 
η πρώτη και δεύτερη αίτηση πληρωμής δεν μπορεί να 
υπερβαίνει το 80% του αρχικά συνολικού επιλέξιμου 
προϋπολογισμού ενώ δεν υφίσταται περιορισμός ως 
προς το ύψος του αιτούμενου ποσού της τελικής δόσης.» 

4. Στο άρθρο 5, αντικαθίσταται η 17η παράγραφος «Τα 

πρακτικά ελέγχου.εγκύκλιο» ως εξής: «Η αναγνώριση 

και εκκαθάριση δαπάνης γίνεται σύμφωνα με την διαδι¬ 
κασία που καθορίζεται από τον Οργανισμό Πληρωμών 
(Ο.Π.Ε.Κ.Ε.Π.Ε.) σε σχετική εγκύκλιο. Κατά τη διαδικασία 
αυτή ο Φορέας Εφαρμογής λαμβάνει υπόψη του και 
άλλα πιθανά στοιχεία όπως πορίσματα ελέγχων, απο¬ 
τελέσματα μηχανογραφικών - διασταυρωτικών ελέγχων 
κ.λπ. Ο έλεγχος του Φορέα Εφαρμογής στα πρακτικά 
ελέγχου των Επιτροπών περιορίζεται στον εντοπισμό 
πρόδηλων σφαλμάτων. Η ανεύρεση τέτοιων σφαλμάτων 
θα πρέπει να οδηγεί στις απαραίτητες ενέργειες για 
τη θεραπεία τους, εφόσον αυτή είναι δυνατή σύμφωνα 
με το οικείο θεσμικό πλαίσιο.» 

5. Το άρθρο 8 της αριθ. 16270/23.11.2012 απόφασης του 
Υπουργού Αγροτικής Ανάπτυξης και Τροφίμων, όπως 
αυτό αντικαταστάθηκε από το άρθρο 2 της αριθ. 2652/ 
5-3-2013 όμοιας απόφασης, τροποποιείται ως εξής: Η 1η 
παράγραφος του άρθρου 8 αντικαθίσταται ως εξής: «Με 
την πρώτη Αίτηση Πληρωμής ο δικαιούχος υποβάλλει 
όλες τις απαραίτητες αδειοδοτήσεις (όπως πολεοδομι- 
κές, περιβαλλοντικές, κ.λπ.) εφόσον αυτές απαιτούνται 
από τη φύση των αιτούμενων για πληρωμή επενδύσεων, 


προκειμένου να διασφαλίζεται η νομιμότητα της υλοποί¬ 
ησης του έργου και να διευκολύνεται η παρακολούθηση 
των εργασιών αυτού.» 

6. Το άρθρο 8 της αριθ. 16270/23.11.2012 απόφασης του 
Υπουργού Αγροτικής Ανάπτυξης και Τροφίμων, όπως 
αυτό αντικαταστάθηκε από το άρθρο 2 της αριθ. 2652/ 
5-3-2013 όμοιας απόφασης, τροποποιείται ως εξής: Το 
σημείο 1 της 3ης παραγράφου του άρθρου 8 «1. Υπεύ¬ 
θυνη δήλωση του συντάκτη του αιτήματος πληρωμής, 
σύμφωνα με σχετικό υπόδειγμα, για τις περιπτώσεις 
που απαιτείται.» διαγράφεται. 

7. Στο άρθρο 9, στο τέλος της πρώτης παραγράφου 
προστίθεται το εξής κείμενο: «Οι ανωτέρω έλεγχοι του 
Φορέα Εφαρμογής διενεργούνται με εντολή του Προ¬ 
ϊσταμένου της ΕΥΕ ΠΑΑ και πραγματοποιούνται με τη 
συμμετοχή τουλάχιστον δύο υπαλλήλων του Διοικη¬ 
τικού Τομέα Κοινοτικών Πόρων και Υποδομών. Μετά 
τον έλεγχο συντάσσεται σχετικό πόρισμα. Ο έλεγχος 
αυτός δύναται να συνεπικουρείται από υπαλλήλους της 
οικείας ΔΑΟΚ». 

Αρθρο 2 

Αντικαθίσταται το άρθρο 7 ως εξής: 

«Άρθρο 7 

Τροποποίηση επενδυτικών Σχεδίων Βελτίωσης 

1. Τα επενδυτικά σχέδια βελτίωσης εκτελούνται χω¬ 
ρίς ουσιώδεις παρεκκλίσεις ή/και μεταβολές από τα 
οριζόμενα στην ατομική απόφαση έγκρισης του δικαι¬ 
ούχου, όπως αναφέρεται στο άρθρο 29 της υπ’ αριθμ. 
4985/21-06-2010 κοινής υπουργικής απόφασης (ΦΕΚ 
1026/ Β702-07-2010) και σύμφωνα με τις προδιαγραφές 
που συντάσσουν οι αρμόδιες υπηρεσίες και προβλέπο- 
νται από την εθνική και κοινοτική νομοθεσία. 

2. Σε περίπτωση που απαιτείται ουσιώδης παρέκκλιση 
από την ατομική απόφαση έγκρισης του δικαιούχου 
κατά την υλοποίηση του επενδυτικού σχεδίου βελτίω¬ 
σης, η εγκριθείσα ενίσχυση καταβάλλεται στο δικαιούχο 
μετά από την υποβολή σχετικού αιτήματος τροποποίη¬ 
σης και έκδοσης τροποποίησης της ατομικής απόφασης 
έγκρισης πράξης. Το αίτημα τροποποίησης πρέπει να 
έχει υποβληθεί πριν την κατάθεση αιτήματος πληρωμής 
που συμπεριλαμβάνει την τροποποιούμενη επένδυση. Η 
εν λόγω τροποποίηση θα λαμβάνει υπόψη τις προθε¬ 
σμίες, το χρονοδιάγραμμα και τους σχετικούς κανόνες 
στο ΠΑΑ 2007-2013. Στην περίπτωση που το ανωτέρω 
αίτημα δεν γίνεται αποδεκτό, ο δικαιούχος ενημερώνε¬ 
ται εγγράφως για την αιτιολογία της απόφασης αυτής 
και για την υποχρέωση να υλοποιήσει το επενδυτικό 
σχέδιο βελτίωσης σύμφωνα με τα προβλεπόμενα στην 
ισχύουσα ατομική απόφαση έγκρισης. Γίνονται δεκτές 
μέχρι τρεις (3) τροποποιήσεις των ατομικών αποφάσε¬ 
ων έγκρισης των επενδυτικών σχεδίων βελτίωσης μη 
συμπεριλαμβανομένων των τροποποιήσεων του χρονο¬ 
διαγράμματος υλοποίησης του έργου. 

3. Στην περίπτωση όπου το αίτημα τροποποίησης 
επιφέρει και αποπληρωμή, δηλαδή αφορά στην μη υλο¬ 
ποίηση του εναπομείναντος μέρους του επενδυτικού 
σχεδίου, ο δικαιούχος με το αίτημα τροποποίησης συ¬ 
νυποβάλλει και την τεκμηρίωση της νόμιμης λειτουργίας 
της εκμετάλλευσης όπως απαιτείται κατά περίπτωση 
για την ολοκλήρωση του επενδυτικού σχεδίου. Σε αυτήν 
την περίπτωση και πριν την διαβίβαση από την επιτρο¬ 
πή παρακολούθησης της εισήγησης επί του αιτήματος, 

στον Φορέα Εφαρμογής, εφόσον απαιτείται, πραγματο¬ 
ποιείται και επιτόπιος έλεγχος. 

4. Με το αίτημα τροποποίησης προσκομίζονται: 

4.1. Τεχνική έκθεση του συντάκτη του αιτήματος τρο¬ 
ποποίησης υπογεγραμμένη από το δικαιούχο και τον 
αρμόδιο συντάκτη. Στην τεχνική έκθεση θα πρέπει να 
τεκμηριώνονται: 

4.1.1. Η αναγκαιότητα της τροποποίησης. 

4.1.2. Ότι τα νέα μεγέθη ή δυναμικότητες που προκύπτουν 
μετά από ενδεχόμενη μείωση επαρκούν για την κάλυψη των 
αναγκών της εκμετάλλευσης ή ότι η αύξηση των μεγεθών 
ή της δυναμικότητας τους είναι απαραίτητη προκειμένου 
να καλυφθούν οι ανάγκες λειτουργίας της εκμετάλλευσης. 

4.1.3. Ότι με το αίτημα τροποποίησης, δεν επηρεάζονται 
αρνητικά οι στόχοι του Σχεδίου Βελτίωσης, δεν επηρεάζο¬ 
νται αρνητικά τα σημεία που ελήφθησαν υπόψη κατά την 
διαδικασία αξιολόγησης γνωμοδότησης (όπως π.χ. η ελάχι¬ 
στη απαιτούμενη βαθμολογία, η ελάχιστη απασχόληση κ,λπ.) 

4.1.4. Ότι η αιτούμενη τροποποίηση δεν έρχεται σε 
αντίθεση με το ισχύον θεσμικό πλαίσιο του Μέτρου 121. 

4.2. Όλα τα απαραίτητα στοιχεία, έγγραφα και δικαι- 
ολογητικά που τεκμηριώνουν το αίτημα. 

5. Δεν θεωρούνται ουσιώδεις παρεκκλίσεις ή/και με¬ 
ταβολές, και συνεπώς δεν απαιτείται τροποποίηση της 
ατομικής απόφασης έγκρισης οι παρακάτω περιπτώσεις: 

5.1. Γεωργικά κτίσματα και κατασκευές: 

5.1.1. Οι περιπτώσεις μείωσης του μεγέθους του χώρου 
σταβλισμού των ζώων, με την προϋπόθεση ότι πλη- 
ρούνται οι εθνικές προδιαγραφές, όπου προβλέπονται, 
χωρίς να μειώνεται η δυναμικότητά του. 

5.1.2. Αλλαγή χωροθέτησης επιλέξιμων επενδύσεων 
χωρίς αλλαγή της δυναμικότητας τους. 

5.1.3. Όλες οι υπόλοιπες περιπτώσεις διαφοροποίησης, 
με την προϋπόθεση ότι δεν επηρεάζεται η δυναμικότητα 
της εκμετάλλευσης. 

5.1.4. Οι παρεκκλίσεις αυτές γίνονται αποδεκτές εφό¬ 
σον προσκομίζονται με την αίτηση πληρωμής: 

α) εγκεκριμένος συγκριτικός πίνακας λειτουργικό¬ 
τητας και προδιαγραφών ή εγκεκριμένος συγκριτικός 
πίνακας λειτουργικότητας (όπου δεν υφίστανται κοι¬ 
νοτικά πρότυπα ή εθνικές προδιαγραφές), εγκεκριμένα 
αρχιτεκτονικά σχέδια με διάταξη εξοπλισμού και εγκε¬ 
κριμένη τεχνική έκθεση, 

β) όλα τα απαιτούμενα κατά περίπτωση επένδυσης 
δικαιολογητικά φακέλου πληρωμής (π.χ. άδεια δόμησης, 
άδεια εγκατάστασης, άδεια λειτουργίας κλπ.). 

γ) δικαιολογητικά τεκμηρίωσης της νόμιμης κατοχής του 
αγροτεμαχίου όπου πρόκειται να γίνουν οι επενδύσεις, σύμ¬ 
φωνα με την υτί αριθμ. 11308/16-11-2010 υπουργική απόφαση 
(ΦΕΚ 1964/Β'/21 -12-2010) μόνο για τις περιπτώσεις αλλαγής 
της χωροθέτησης. Για τις αποθήκες ισχύουν τα αναφερό- 
μενα στο άρθρο 16, Τμήμα III της υτί αριθμ. 11308/16-11-2010 
υπουργική απόφαση (ΦΕΚ 1964/Β721-12-2010). 

5.2. Γεωργικοί ελκυστήρες: 

5.2.1. Όταν η επένδυση υλοποιείται με διαφοροποίηση 
της ιπποδύναμης σύμφωνα με τα ποσοστά του παρα¬ 
κάτω πίνακα: 


ΕΠΙΛΕΞΙΜΗ ΙΠΠΟΔΥΝΑ¬ 
ΜΗ ΕΛΚΥΣΤΗΡΑ 

ΠΟΣΟΣΤΟ 

ΔΙΑΦΟΡΟΠΟΙΗΣΗΣ 

Έως 115 ίππους 

20% 

Από 115,1 έως 175 ίππους 

10% 

Πάνω από 175,1 ίππους 

5% 


και με την προϋπόθεση ότι η νέα ιπποδύναμη: 

α) δεν υπερβαίνει τους 85 ΗΡ εφόσον πρόκειται για 
δενδροκομικό ελκυστήρα ή αντίστοιχα τους 100 ΗΡ εφό¬ 
σον πρόκειται για γεωργικό ελκυστήρα γενικής χρήσης, 
εάν με την αίτηση ενίσχυσης δεν έχει προσκομιστεί 
μελέτη υπολογισμού της ιπποδύναμης ή, 

β) δεν υπερβαίνει την μέγιστη ιπποδύναμη που προκύ¬ 
πτει από την προσκομισθείσα με την αίτηση ενίσχυσης 
μελέτη, στις περιπτώσεις που έχει προσκομιστεί. 

5.2.2. Όταν η επένδυση υλοποιείται με αύξηση της 
ιπποδύναμης, εφόσον δεν υπερβαίνει την μέγιστη ιπ¬ 
ποδύναμη που προκύπτει από την προσκομισθείσα με 
την αίτηση ενίσχυσης μελέτη και με την προϋπόθεση 
ότι δεν αυξάνεται το επιλέξιμο κόστος της δαπάνης. 

5.2.3. Σύμφωνα με το άρθρο 17, τμήμα I της υπ’ αριθμ. 
11308/16-11-2010 υπουργικής απόφασης (ΦΕΚ 1964/ 
Β721-12-2010), οι ιπποδυνάμεις των ελκυστήρων εγκρί- 
νονται σύμφωνα με το ισχύον την ημερομηνία υποβο¬ 
λής της αίτησης ενίσχυσης επίπεδο εκπομπών ρύπων: 
«ΦΑΣΗ». Τροποποιούμενης της σχετικής «ΦΑΣΗΣ» προ¬ 
σαρμόζονται ανάλογα και οι εγκεκριμένες ιπποδυνά- 
μεις χωρίς να απαιτείται η τροποποίηση της ατομικής 
απόφασης ένταξης πράξης. Για το σκοπό αυτό, προ¬ 
σκομίζεται από τον εξουσιοδοτημένο αντιπρόσωπο η 
αντίστοιχη βεβαίωση. 

5.3. Μηχανολογικός και λοιπός εξοπλισμός: Όταν η 
επενδυτική δαπάνη υλοποιείται με διαφοροποίηση του 
μεγέθους ή της δυναμικότητάς της χωρίς ωστόσο να 
μεταβάλλονται οι στόχοι του σχεδίου βελτίωσης ή η 
δυναμικότητα της εκμετάλλευσης. 

5.4. Όλες οι περιπτώσεις υλοποίησης του φυσικού 
αντικειμένου σύμφωνα με την ατομική απόφαση έγκρι¬ 
σης, αλλά με δαπάνη μικρότερη της επιλέξιμης. 

6. Σε όλες τις παραπάνω περιπτώσεις: 

6.1. Είναι δυνατή η μεταφορά δαπάνης μεταξύ των 
επενδύσεων χωρίς να απαιτείται τροποποίηση της ατο¬ 
μικής απόφασης έγκρισης και για ποσοστό έως 20% 
του επιλέξιμου κόστους του επενδυτικού σχεδίου. Το 
ποσό που μεταφέρεται προέρχεται από επενδύσεις που 
υλοποιήθηκαν, αλλά με δαπάνη μικρότερη της εγκεκρι¬ 
μένης (με εξαίρεση την περίπτωση 5.2.1.β που αφορά 
στους γεωργικούς ελκυστήρες). 

6.2. Προσκομίζεται, με το αίτημα πληρωμής, τεχνική 
έκθεση του συντάκτη του αιτήματος πληρωμής στην 
οποία να τεκμηριώνονται: 

6.2.1. Η αναγκαιότητα της παραπάνω διαφοροποίησης. 

6.2.2. Ότι τα νέα μεγέθη ή δυναμικότητες που προκύ¬ 
πτουν μετά από ενδεχόμενη μείωση επαρκούν για την 
κάλυψη των αναγκών της εκμετάλλευσης ή ότι η αύξηση 
των μεγεθών ή της δυναμικότητάς τους είναι απαραίτη¬ 
τη προκειμένου να καλυφθούν οι ανάγκες λειτουργίας 
της εκμετάλλευσης. 

6.2.3. Ότι η διαφοροποίηση δεν επηρεάζει αρνητικά 
τους στόχους του Σχεδίου Βελτίωσης και δεν επηρε¬ 
άζει αρνητικά τα σημεία που ελήφθησαν υπόψη κατά 
την διαδικασία αξιολόγησης γνωμοδότησης (όπως π.χ. 
η ελάχιστη απαιτούμενη βαθμολογία, η ελάχιστη απα¬ 
σχόληση κλπ.) 

6.2.4. Ότι δεν έρχεται σε αντίθεση με το ισχύον θε¬ 
σμικό πλαίσιο του Μέτρου 121. 

6.2.5. Προσκομίζεται επεξηγηματικός πίνακας μετα¬ 
φοράς δαπανών για τις περιπτώσεις της ανωτέρω πα¬ 
ραγράφου 10.1. 

6.3. Σε περιπτώσεις διαφοροποίησης δαπανών που δεν 
αναφέρονται στους πίνακες του Παραρτήματος 9 της 
υπ’ αριθμ. 11308/16-11-2010 υπουργικής απόφασης (ΦΕΚ 
1964/Β'/21-12-2010), θα προσκομίζονται προσφορές (που 
πληρούν τις προδιαγραφές του άρθρου 13 της παρα¬ 
πάνω υπουργικής απόφασης) και φυλλάδιο τεχνικών 
προδιαγραφών για δαπάνες αξίας άνω των 25.000€ ή 
δαπάνες «νέας τεχνολογίας». 

6.4. Για τις επενδύσεις που περιγράφονται στο Πα¬ 
ράρτημα 9 της υπουργικής απόφασης 11308/16-11-2010 
(ΦΕΚ 1964/Β'/21-12-2010) και εφόσον αυτές υλοποιού¬ 
νται με μείωση του μεγέθους ή της δυναμικότητάς 
τους, γίνεται αντίστοιχα μείωση της επιλέξιμης προς 
καταβολή δαπάνης εκτός και αν η δαπάνη έχει εγκρι- 
θεί με επιλέξιμο κόστος μικρότερο από τις ανώτατες 
επιλέξιμες δαπάνες όπως ορίζονται στο Παράρτημα 9 
της υπουργικής απόφασης 11308/16-11-2010 (ΦΕΚ 1964/ 
Β721-12-2010).Όταν οι επενδύσεις του ανωτέρω Παραρ¬ 
τήματος 9 υλοποιούνται με αύξηση του μεγέθους ή της 
δυναμικότητάς τους, είναι δυνατή η αύξησή της επιλέξι¬ 
μης προς καταβολή δαπάνης με μεταφορά ποσού από 
άλλες επενδύσεις. Σε όλες τις περιπτώσεις η επιλέξιμη 
προς καταβολή δαπάνη δεν μπορεί να υπερβαίνει τις 
τιμές που προκύπτουν από την εφαρμογή του ανωτέρω 
Παραρτήματος 9. 

6.5. Η δαπάνη αγοράς δενδροκομικού ή αμπελουρ¬ 
γικού ελκυστήρα δεν μπορεί να υπερβαίνει τα 50.000 
ενώ στις λοιπές περιπτώσεις δεν μπορεί να υπερβαί¬ 
νει τα 125.000 ευρώ,σύμφωνα με το άρθρο 17, τμήμα I 
της υπ’ αριθμ. 11308/16-11-2010 υπουργικής απόφασης 
(ΦΕΚ 1964/Β721.12.2010). 


6.6. Στις περιπτώσεις που απαιτείται από το θεσμικό 
πλαίσιο του μέτρου (π.χ. αγορά διαφορετικού μηχανή¬ 
ματος από το εγκεκριμένο ή εισαγωγή νέας επένδυσης 
ύστερα από τροποποίηση κ.λπ.) αλλά και σε περίπτω¬ 
ση αμφιβολιών το ρεαλιστικό κόστος υλοποίησης των 
επενδυτικών δαπανών ελέγχεται με κάθε πρόσφορο 
τρόπο με ευθύνη της επιτροπής παρακολούθησης. Τυ¬ 
χόν ευρήματα οδηγούν σε αιτιολογημένες περικοπές. 

6.7. Δεν μπορεί να γίνει υπέρβαση του συνολικού 
επιλέξιμου προϋπολογισμού του σχεδίου βελτίωσης, 
καθώς επίσης και των περιορισμών που αναφέρονται 
στο άρθρο 11 της υπ’ αριθμ. 146/11-01-2011 υπουργικής 
απόφασης (ΦΕΚ 12/Β712-02-2011). 

Άρθρο 3 

Κατά τα λοιπά ισχύει η αριθ. 16270/23.11.2012 απόφαση 
του Υπουργού Αγροτικής Ανάπτυξης και Τροφίμων με 
θέμα «Σύσταση Επιτροπών Παρακολούθησης και Λε¬ 
πτομέρειες Εφαρμογής για την Παραλαβή των Επεν¬ 
δύσεων και την Καταβολή της Αναλογούσας Δημόσιας 
Οικονομικής Ενίσχυσης (ΦΕΚ 3246/Β72012).Μέτρο 121: 
«ΕΚΣΥΓΧΡΟΝΙΣΜΟΣ ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ», 
όπως τροποποιήθηκε με την αριθ. 2652/5.3.2013 όμοια 
απόφαση (ΦΕΚ 281/ Β713.2.2013) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΚΑΡΑΣΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-πιαΜ: ννβόπΐ33ί6Γ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02019992207 140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































